Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: fedezetek minõsítésének és értékelésének szempontjairól szóló 14/2001. (III. 9.) PM rendelet szerint
Paragraph Index: 805

b) valamint a meglévõ hitelekre és betétekre vonatkozó új megállapodások. Az adatszolgáltatás szempontjából újnak tekintendõk a prolongált és az átárazott szerzõdések is a II. 3. pontban foglaltak kivételével. Az új szerzõdések a szerzõdéskötés idõpontjára/hónapjára vonatkozóan beküldött statisztikában jelentendõek. Új szerzõdésként kell jelenteni a tárgyhónapban kötött új betétszerzõdések adatait akkor is, ha azok a tárgyhónapban lejárnak, illetve az ügyfél a tárgyhónapban felmondja a betétet. Új szerzõdésnek tekintendõ, ha az adatszolgáltató az ügyfél folyószámlájáról rendszeresen – az ügyféllel kötött egyszeri szerzõdés alapján – rendszeresen növeli a már meglévõ lekötött betétet. A fogyasztási, lakás- és egyéb célú hitelek esetében az eredeti szerzõdésben rögzített teljes összeget (hitelkeretet) és a szerzõdésben meghatározott kamatlábat kell jelenteni akkor is, ha a hitelt részletekben veszik igénybe. Új szerzõdésként kell jelenteni a meglévõ hitelkeret növelését is. Ebben az esetben csak a hitelkeret-növekményt kell jelenteni. Az új szerzõdésekre vonatkozó adatok a szerzõdéskötés idõpontjában jelentendõk. Amennyiben a szerzõdéskötéskor még nem ismert a kamatláb, amellyel az ügyfél igénybe veszi a hitelt, a hitelkeretet az elsõ folyósítás idõpontjában kell jelenteni az elsõ hitelfolyósítás kamatlábával, de szerzõdéses összegként a teljes hitelkeretet kell feltüntetni. Amennyiben egy lekötött betéthez az ügyfél tetszõleges gyakorisággal fizethet be újabb összegeket, minden befizetés új szerzõdésnek minõsül. Az új szerzõdések értékét a kijelölt szövetkezeti hitelintézet adatszolgáltatóknak három tizedesjeggyel kell jelenteni, a többi kijelölt adatszolgáltatónak pedig tizedesjegy nélkül. A százalékos formában kifejezett adatokat négy tizedesjegy pontossággal kell beküldeni.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes